આથી કુબેર ગણપતિને આમંત્રિત કરી બેઠા. ગણપતિ કુબેરના મહેલમાં દાખલ થયા અને પછી આસન જમાવીને બેસી ગયા જમવા.. કુબેરને પોતાની શક્તિ અને સામર્થ્ય અનુસાર 32 વાનાના પકવાન બનાવડાવ્યા હતા. તે પોતે જ ગણપતિને પીરસવા બેસી ગયા. તેમણે ભોજન પીરસ્યું. તે પછી ગણપતિએ ભોજન કરવાનું શરૂ કરી દીધું. જેટલું પણ બનાવ્યું હતું તે ગણપતિ ચટ્ટ કરી ગયા. કુબેર વારે વારે ભોજન બનાવડાવ્યું અને ગણપતિને જમાડતા રહ્યાં. પણ ગણપતિનું પેટ જ ભરાતું ન હતું. આ ક્રમ ક્યાંય સુધી ચાલ્યો, અંતે કુબેરથી ન રહેવાયું. તેમણે ગણપતિને કહ્યું કે તમે તો નાના બાળક છો. એ રીતે જોતાં તો તમે ઘણું જ વધારે ખાઈ લીધું છે. ગણપતિ બોલ્યા. તમે મારી ચિંતા ન કરો. મને તો હજી પણ કકડીને ભૂખ લાગી છે. તમે જમવાનું મંગાવો. ઘરનું અનાજ પણ બધું ખતમ થઈ ગયું હતું. કુબેરે માણસોને દોડાવ્યા. બજારમાંથી બીજું રાશન મંગાવ્યું. આમ કરતાં કરતાં તો કુબેરનો આખો ખજાનો ખાલી થઈ ગયો પણ ગણપતિનું પેટ ભરાવાનું નામ જ લેતું ન હતું. કુબેરે બધુંજ વેચી દીધું. છતાંય ગણપતિનું પેટ ન ભરાયું.